Dera madeisha manèra qu’ena tardor descargue ua tempèsta sus era nera tèrra, quan Zèus hè quèir violenta ploja, irritat contra es òmes qu’en en forum balhen senténcies dolentes e hèn enlà ara justícia, sense crànher era resvenja des dius; e es arrius gessen de mair e es barrancs braquen fòrça ticòs, bramen quan corren de naut des montanhes entath mar porpra e destruissen es labors deth camp; atau corrien es ègües troianes, en tot hèr planhoses endilhades.